INDHOLDSFORTEGNELSE

1........... BUDGETPROCEDURE................................................................................................ 3

2........... LIKVIDITET OG FORVALTNING AF BEVILLINGERNE........................................ 6

3........... GENNEMFØRELSE AF EGFL-BUDGETTET FOR 2011........................................... 9

4........... BEMÆRKNINGER ANGÅENDE GENNEMFØRELSEN AF EGFL-‏BUDGETTET FOR 2011 9

5........... GENNEMFØRELSE AF FORMÅLSBESTEMTE INDTÆGTER.............................. 11

6........... FORDELING EFTER UDGIFTSTYPE....................................................................... 12

Bilag 1 Bilag 2 Bilag 3 Bilag 4-I Bilag 4-II Bilag 5 Bilag 6 || Budgetprocedure for forpligtelsesbevillinger til EGFL 2011 EGFL-budgettets andel af EU's budget for regnskabsårene 2005-2011 Analyse af EGFL-budgetgennemførelsen i regnskabsåret 2011 Analyse af EGFL-budgetgennemførelsen af formålsbestemte indtægter i regnskabsåret 2011 C4 Analyse af EGFL-budgetgennemførelsen af formålsbestemte indtægter i regnskabsåret 2011 C5 EGFL-budgetgennemførelse pr. artikel og pr. medlemsstat – Regnskabsåret 2011 Udviklingen i EGFL-udgiftsfordelingen for regnskabsårene 2006-2011

Anmærkning: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted (http://ec.europa.eu/agriculture/fin/finrep_en.htm). ||

RAPPORT FRA KOMMISSIONEN TIL EUROPA-PARLAMENTET OG RÅDET

5. FINANSBERETNING FRA KOMMISSIONEN TIL EUROPA-PARLAMENTET OG RÅDET om DEN EUROPÆISKE GARANTIFOND FOR LANDBRUGET REGNSKABSÅRET 2011

1. BUDGETPROCEDURE[1]

1.1. Budgetforslaget for 2011

Budgetforslaget for 2011 blev vedtaget af Kommissionen og forelagt budgetmyndigheden den 27. april 2010. De forpligtelsesbevillinger, der er foreslået for Den Europæiske Garantifond for Landbruget (EGFL), og som finansieres under udgiftsområde 2 i den finansielle ramme for 2007-2013, beløb sig til 43 747,4 mio. EUR.

Rådet vedtog sin holdning til budgetforslaget for 2011 den 8. juli 2010 og reducerede i den forbindelse forpligtelsesbevillingerne til EGFL med 470,2 mio. EUR i forhold til Kommissionens budgetforslag, dvs. en reduktion til 43 277,2 mio. EUR. På den anden side vedtog Europa-Parlamentet sin holdning til budgetforslaget for 2011 den 13. oktober 2010 og øgede i den forbindelse forpligtelsesbevillingerne til EGFL med 365,8 mio. EUR i forhold til Kommissionens budgetforslag, dvs. en forhøjelse til 44 113,4 mio. EUR.

1.2. Ændringsskrivelse for 2011

Kommissionen vedtog den 20. oktober 2010 ændringsskrivelse nr. 3 til budgetforslaget for 2011, hvorved EGFL's behov for forpligtelsesbevillinger blev fastsat til 43 401,2 mio. EUR. Dette beløb var 346,2 mio. EUR lavere end det tilsvarende beløb i budgetforslaget. Denne reduktion skyldtes primært den gunstige situation på markedet for landbrugsvarer (en reduktion på -136 mio. EUR) samt stigningen i de anslåede til rådighed stående formålsbestemte indtægter i 2011 (229 mio. EUR).

1.3. Vedtagelse af budgettet for 2011

I 2011 var det første gang, at den nye årlige budgetprocedure, der er omhandlet i Lissabontraktaten, jf. artikel 314 i traktaten om Den Europæiske Unions funktionsmåde (TEUF), fandt anvendelse. Som følge af de divergerende holdninger til Kommissionens budgetforslag mødtes Rådet og Europa-Parlamentet i Forligsudvalget for at holde samråd i et tidsrum på 21 dage. Men ved udløbet af denne frist den 15. november 2010 var man ikke nået til enighed om budgettet for 2011. Derfor udarbejdede Kommissionen i overensstemmelse med artikel 314 i traktaten om Den Europæiske Unions funktionsmåde (TEUF) et nyt budgetforslag den 26. november 2010.

Budgetmyndigheden godkendte Kommissionens nye budgetforslag, der blev vedtaget af Parlamentet ved en afstemning den 15. december 2010. EGFL-budgettet for 2011 omfattede forpligtelses- og betalingsbevillinger på i alt:

– henholdsvis 42 508,3 mio. EUR og 42 509,1 mio. EUR til landbrugsmarkedsforanstaltninger og direkte støtte (politikområde 05)

– henholdsvis 352,9 mio. EUR og 253,7 mio. EUR til veterinær- og plantesundhedsforanstaltninger (politikområde 17)

– henholdsvis 30 mio. EUR og 25,8 mio. EUR til fiskeri (politikområde 11).

De samlede forpligtelsesbevillinger på EGFL's budget beløb sig til 42 891,2 mio. EUR, og betalingsbevillingerne beløb sig til 42 788,5 mio. EUR. Forskellen mellem forpligtelses- og betalingsbevillinger skyldes, at der anvendes differentierede bevillinger for visse foranstaltninger, som gennemføres direkte af Kommissionen. Disse foranstaltninger vedrører hovedsagelig salgsfremstød for landbrugsprodukter, foranstaltninger vedrørende politisk strategi og koordinering samt fiskeri og veterinær- og plantesundhedsforanstaltninger.

Specifikt var der af de vedtagne EGFL-forpligtelsesbevillinger på i alt 42 891,2 mio. EUR afsat 2 964,9 mio. EUR til markedsforanstaltninger under kapitel 05 02, mens der var afsat 39 771,1 mio. EUR til direkte støtte under kapitel 05 03. Der var endvidere på budgettet for 2011 afsat forpligtelsesbevillinger på 352,9 mio. EUR til veterinær- og plantesundhedsforanstaltninger under politikområde 17 – Sundhed og forbrugerbeskyttelse og 30 mio. EUR til fiskerimarkedsforanstaltninger under politikområde 11 – Maritime anliggender og fiskeri.

Nærmere oplysninger herom kan ses i bilag 1.

1.4. Formålsbestemte indtægter til EGFL[2]

Ifølge artikel 34 i Rådets forordning (EF) nr. 1290/2005 om finansiering af den fælles landbrugspolitik betragtes indtægter, der hidrører fra finansielle korrektioner under regnskabsafslutningsproceduren, fra uregelmæssigheder og fra mælkeafgiften, som formålsbestemte indtægter, der skal anvendes til finansiering af EGFL-udgifter. Disse formålsbestemte indtægter kan helt eller delvis anvendes til at finansiere EGFL-udgifter, hvis de af budgetmyndigheden tildelte bevillinger ikke er tilstrækkelige til at finansiere de af medlemsstaterne afholdte udgifter. Hvis alle eller nogle af disse indtægter ikke anvendes, vil de automatisk blive fremført til det følgende regnskabsår til finansiering af dette års behov.

Da 2011-budgettet blev opstillet, blev der udarbejdet et skøn over indtægterne, både det beløb, der forventedes at blive opkrævet i løbet af regnskabsåret 2011, og det beløb, der forventedes at blive fremført fra regnskabsåret 2010 til regnskabsåret 2011. Det skøn blev lagt til grund, da budgetmyndigheden vedtog budgettet for 2011. Det drejer sig om følgende:

– Indtægterne fra korrektioner i forbindelse med regnskabsafslutninger og fra uregelmæssigheder blev anslået til henholdsvis 600,0 mio. EUR og 88 mio. EUR, mens indtægterne fra mælkeafgiften blev anslået til 19 mio. EUR. De samlede formålsbestemte indtægter, der forventedes opkrævet i løbet af regnskabsåret 2011, blev anslået til 707 mio. EUR.

– De formålsbestemte indtægter, der forventedes fremført fra regnskabsåret 2010 til 2011, blev anslået til 540 mio. EUR.

Det samlede beløb på 1 247 mio. EUR blev lagt til grund ved nedsættelse af de ønskede bevillinger til driftsfondene for producentorganisationerne for frugt og grøntsager med 500 mio. EUR og for enkeltbetalingsordningen med 747 mio. EUR. Efter at have taget disse beløb i betragtning tildelte budgetmyndigheden bevillinger på henholdsvis 292 mio. EUR og 30 389 mio. EUR til disse ordninger i overensstemmelse med Kommissionens forslag. Summen af de vedtagne bevillinger og ovennævnte formålsbestemte indtægter svarer til, at der er et samlet skønnet behov på 792 mio. EUR til driftsfondene for producentorganisationer i frugt- og grøntsagssektoren og 31 136 mio. EUR til enkeltbetalingsordningen.

1.5. Midlertidige omstruktureringsafgifter for sukker[3]

De midlertidige omstruktureringsafgifter for sukker, jf. artikel 11 i Rådets forordning (EF) nr. 320/2006, betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af Sukkeromstruktureringsfonden. For produktionsårene 2006/07 til 2008/09 vedrører disse beløb de sukker-, inulinsirup- og isoglucosekvoter, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden.

Ved opstillingen af budgettet for 2011 forventedes det, at der ville blive fremført et beløb på 1 015 mio. EUR fra regnskabsåret 2010 til 2011.

1.6. EGFL-budgettets andel af EU's samlede budget

Det endelige EGFL-budgets andel (forpligtelsesbevillinger) af det samlede EU-budget for perioden 2004-2010 fremgår af bilag 2.

2. LIKVIDITET OG FORVALTNING AF BEVILLINGERNE

2.1. Forvaltning af bevillingerne

2.1.1. Disponible bevillinger i regnskabsåret 2011:

I EUR ||

Budgettets udgiftsside (1) || Forpligtelses-bevillinger || Betalings-bevillinger || Budgettets indtægtsside (formålsbestemte indtægter) (2) || Prognoser

1. Oprindelige bevillinger til EGFL, heraf || 42 891 201 900 || 42 788 499 841 || 1. Efterprøvende regnskabsafslutning || 600 000 000

1a. Bevillinger til delt forvaltning || 42 465 900 000 || 42 465 900 000 || 2. Uregelmæssigheder || 88 000 000

1b. Bevillinger til central direkte forvaltning (3) || 425 301 900 || 322 599 841 || 3. Tillægsafgift for mælkeproducenter || 19 000 000

2. Ændringsbudget 6/2011 || -23 140 000 || 0 || 4. Midlertidige omstrukturerings-afgifter for sukker (4) || 0

3. Årets overførsler til/fra EGFL || 500 000 || 3 110 000 || Samlet overslag over formålsbestemte indtægter || 707 000 000

4. Endelige bevillinger til EGFL, heraf || 42 868 561 900 || 42 791 609 841 || ||

4a. Bevillinger til delt forvaltning || 42 465 900 000 || 42 465 900 000 || ||

4b. Bevillinger til central direkte forvaltning || 402 661 900 || 325 709 841 || ||

(1) Bevillinger opført på 2011-budgettet, inkl. de forventede formålsbestemte indtægter for 2011 og de formålsbestemte indtægter, der fremføres fra 2010 til 2011 iht. artikel 10 i Rådets forordning (EF) nr. 1605/2002. (2) Formålsbestemte indtægter, der skal opkræves. Der er ikke opført noget indtægtsbeløb på indtægtsposten (p.m.)[4], men overslaget er anført i budgetanmærkningerne. (3) 83 % af forpligtelsesbevillingerne vedrører udgifter til veterinær- og plantesundhedsforanstaltninger under politikområde 17 – Sundhed og forbrugerbeskyttelse. Resten vedrører udgifter til den politiske strategi og koordineringsforanstaltningerne under politikområde 05 – Landbrug og udvikling af landdistrikter (10 %) og til fiskerimarkedet under politikområde 11 – Maritime anliggender og fiskeri (7 %). (4) Denne indtægt anvendes til bevillinger til betaling af støtte fra Sukkeromstruktureringsfonden.

2.1.2. Gennemførelse af disponible bevillinger i regnskabsåret 2011:

I EUR

|| Gennemførelse af forpligtelsesbevillinger || Gennemførelse af betalingsbevillinger

Delt forvaltning (1) || 43 772 404 535,48 || 43 772 404 535,48

Udgifter under central direkte forvaltning || 385 606 709,61 || 344 507 317,37

I alt (inkl. Sukkeromstruktureringsfonden) Sukkeromstruktureringsfonden I alt (ekskl. Sukkeromstruktureringsfonden) || 44 158 011 245,09 187 935 635,21 43 970 075 609,88 || 44 116 911 852,85 187 935 635,21 43 928 976 217,64

(1) Forpligtede beløb. Forpligtelser og betalinger minus formålsbestemte indtægter vedrørende delt forvaltning: 43 105 570 603,39 EUR.

For regnskabsåret 2011 beløb de samlede faktiske forpligtelsesbevillinger, der var udnyttet, sig til 44 158 011 245,09 EUR, mens de samlede faktiske betalingsbevillinger androg 44 116 911 852,85 EUR.

2.1.3. Budgetgennemførelse for vedtagne bevillinger - Udgifter under central direkte forvaltning foretaget af Kommissionen

I EUR ||

Udgifter under central direkte forvaltning || Forpligtelses-bevillinger || Frigivelser || Betalings-bevillinger || Fremførsler til 2012 (2)

Bevillinger (C1) (1) || 402 661 900,00 || - || 325 709 841,00 || -

Gennemførelse (C1) || 385 156 336,70 || - || 304 613 983,52 || 15 480 489,32

Bortfaldne bevillinger || 17 505 563,30 || - || 5 615 368,16 || -

(1) C1 betegner de vedtagne bevillinger i budgettet. Dette beløb omfatter overførsler til/fra EGFL: 500 000 EUR til forpligtelsesbevillinger og 3 110 000 EUR til betalingsbevillinger (2) Fremførsler til 2012 vedrører kun ikkeopdelte bevillinger.

Der var afsat forpligtelsesbevillinger på 402,7 mio. EUR til udgifter under central direkte forvaltning i budgettet for 2011. Og der var i 2011 et forpligtet et beløb på 385,2 mio. EUR. Resten af disse bevillinger, dvs. 17,5 mio. EUR, bortfaldt. 81,9 % af forpligtelsesbevillingerne vedrører politikområde 17 – Veterinær- og plantesundhedsforanstaltninger. Resten vedrører politikområde 05 – Landbrug og udvikling af landdistrikter (10,5 %) og politikområde 11 – Fiskeri (7,6 %).

Siden 2007 og i overensstemmelse med finansforordningens artikel 149 har størstedelen af EGFL's bevillinger til udgifter under direkte forvaltning fra Kommissionen været opdelte bevillinger. Automatiske fremførsler til 2012, som kun vedrører ikkeopdelte bevillinger, udgør 15,5 mio. EUR.

2.2. Månedlige betalinger

2.2.1. Månedlige betalinger til medlemsstaterne

2.2.1.1. Månedlige betalinger på grundlag af afholdte udgifter

I artikel 15 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[5] hedder det, at "månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt.

De månedlige betalinger er en refusion af nettoudgifter (efter fradrag af indtægter), som allerede er effektueret, og de foretages efter månedlige opgørelser, som medlemsstaterne fremsender[6]. Den månedlige bogføring af udgifter og indtægter kontrolleres og korrigeres efter månedsopgørelsen[7]. Disse betalinger bliver endvidere endelige efter Kommissionens kontrol i forbindelse med regnskabsafslutningsproceduren.

De udbetalinger, medlemsstaterne foretog fra den 16. oktober 2010 til den 15. oktober 2011, er omfattet af ordningen med månedlige betalinger. De resterende betalinger foretages direkte af Kommissionen for en begrænset række foranstaltninger.

I regnskabsåret 2011 beløb de samlede månedlige nettobetalinger sig til 43 105 570 603,39 EUR.

2.2.1.2. Beslutninger om månedlige betalinger for 2011

I regnskabsåret 2011 vedtog Kommissionen 12 beslutninger om månedlige betalinger. Endnu en månedlig betalingsbeslutning blev truffet i december 2011 til justering af de allerede fastlagte betalinger til de samlede udgifter, der kan konteres dette år.

3. GENNEMFØRELSE AF EGFL-BUDGETTET FOR 2011

3.1. Udnyttelsen af EGFL-budgetbevillingerne

Gennemførelsen af budgettet androg 43 970,1 mio. EUR. Udgifterne blev finansieret af budgettets oprindelige bevillinger ved at anvende de samlede formålsbestemte indtægter på 905,1 mio. EUR, der var blevet fremført fra 2010, og en del af de formålsbestemte indtægter, der var opkrævet i 2011, svarende til 225,3 mio. EUR ud af et samlet beløb på 666,8 mio. EUR.

Inden for politikområde 05 – Landbrug og udvikling af landdistrikter androg udgifterne til markedsforanstaltninger 3 334,1 mio. EUR og til direkte støtte 40 178 mio. EUR. Udgifterne til markedsforanstaltninger og direkte støtte oversteg de vedtagne budgetbevillinger, og dette blev delvist dækket af overførsler af bevillinger fra andre budgetposter og delvist af formålsbestemte indtægter til EGFL.

Ovennævnte samlede gennemførelsesbeløb omfatter desuden udgifter til politikområde 11 – Fiskerimarkedsforanstaltninger på 30 mio. EUR og til politikområde 17 – Veterinær- og plantesundhedsforanstaltninger på i alt 314,6 mio. EUR.

Oplysninger om budgetgennemførelsen fordelt på politikområder findes i bilag 3.

Bilag 5 viser fordelingen af udgifterne til markedsforanstaltninger, direkte betalinger og revision af landbrugsudgifter pr. konto og pr. medlemsstat.

4. BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2011

Her følger en kort kommentar til anvendelsen af landbrugsbudgettets bevillinger baseret på tallene i bilag 3.

4.1. Kapitel 05 02: Interventioner på landbrugsmarkederne

4.1.1. Indledning

De samlede betalinger for dette budgetkapitel androg 3 344,1 mio. EUR og blev finansieret af de vedtagne budgetbevillinger på i alt 2 964,9 mio. EUR og af formålsbestemte indtægter på 639,7 mio. EUR. Det skal bemærkes, at C1-bevillinger på i alt 247,5 mio. EUR blev overført til konto 05 07 01 06 for at dække de negative udgifter på -272 mio. EUR, der afslutningsvis blev taget med i budgettet for 2011 vedrørende EGFL's regnskabsafslutning. Med hensyn til formålsbestemte indtægter blev 628,9 mio. EUR anvendt til at dække udgifter inden for frugt og grøntsager, og det resterende beløb blev fremført til 2012. På konti, hvor der var et underforbrug af budgetbevillingerne, blev de til rådighed stående bevillinger overført til andre konti på budgettet med henblik på efter behov at dække yderligere udgifter.

4.1.2. Korn

Udgifterne androg -156,2 mio. EUR. Dette negative beløb er udtryk for den gevinst, der blev opnået på budgettet for 2011 som følge af, at man i alt fik afsat 5,4 mio. ton korn fra offentlige interventionslagre til gennemsnitspriser, der var højere end opkøbspriserne.

4.1.3. Fødevareprogrammer

Medlemsstaterne gennemførte næsten fuldt ud 2011-planen for uddeling af fødevarer til de socialt dårligst stillede personer. Desuden betalte medlemsstaterne administrations- og transportomkostningerne for de foregående årsplaner. Dette resulterede i et overforbrug af bevillingerne på budgettet for 2011 på 15 mio. EUR.

4.1.4. Frugt og grøntsager

Overforbruget i sektoren skyldtes primært medlemsstaternes udgifter til de ekstraordinære støtteforanstaltninger til frugt- og grøntsagssektoren, som Kommissionen vedtog efter E. coli-krisen (forordning (EU) nr. 585/2011) og til støtte til foreløbigt anerkendte producentsammenslutninger. Disse betalinger blev dækket af bevillingsoverførsler fra andre budgetposter og fra indtægter bestemt for denne sektor.

4.1.5. Produkter henhørende under vinsektoren

De foranstaltninger, der fortrinsvis finansieres i denne sektor, er de nationale støtteprogrammer og rydningsordningen. Medlemsstaterne afholdt lidt færre udgifter til deres nationale støtteprogrammer sammenlignet med de afsatte beløb til disse programmer, hvilket ikke desto mindre blev gennemført på tilfredsstillende vis med ca. 98 % af de afsatte bevillinger. De afholdt endvidere færre udgifter til den støtte, der blev betalt til rydningsordningen sammenlignet med det beløb, der var afsat i budgettet.

4.1.6. Oksekød

Overforbruget i sektoren skyldtes primært, at medlemsstaterne har ydet højere restitution for eksport af større mængder af frisk og frosset kød samt levende dyr. Dette overforbrug blev finansieret ved overførsel af vedtagne bevillinger fra andre budgetkonti.

4.1.7. Artikel 05 02 15: Svinekød, æg og fjerkræ, biavl og andre animalske produkter

Overforbruget i sektoren skyldtes primært, at medlemsstaterne har ydet eksportrestitution til fjerkræ og til den ordning for støtte til privat oplagring af svinekød, som Kommissionen vedtog i januar 2011 (forordning (EU) nr. 68/2011). Dette overforbrug blev dækket ved overførsel af vedtagne bevillinger fra andre budgetkonti.

4.2. Kapitel 05 03: Direkte støtte

De vedtagne bevillinger under dette kapitel i budgettet for 2011 androg 39 771,1 mio. EUR, mens betalingerne androg ca. 40 178 mio. EUR. Omfanget af EGFL-udgifterne i 2011 var højere sammenlignet med 2010 – hovedsagelig som følge af den løbende indfasning af disse betalinger til EU-12 i det pågældende år. Det var planen, at en del af enkeltbetalingsordningen skulle finansieres via formålsbestemte indtægter, hvilket dermed førte til dette tilsyneladende overforbrug, som blev dækket dels af disse indtægter og dels af overførsel af vedtagne bevillinger fra andre budgetkonti.

4.3. Kapitel 05 07: Kontrol med landbrugsudgifter

4.3.1. Artikel 05 07 01: Kontrol med landbrugsudgifter

Denne artikel omfatter hovedsagelig de beløb, der er krediteret EGFL-budgettet gennem korrektionerne som følge af regnskabsafslutningen og den manglende overholdelse af fristerne for betaling til modtagerne. I år foretog Kommissionen imidlertid alt i alt positive korrektioner af medlemsstaternes regnskaber på 66,6 mio. EUR. Budgetbevillingerne for 2011, som blev vedtaget af budgetmyndigheden, androg -272 mio. EUR for korrektioner vedrørende negativ regnskabsafslutning. Kommissionen afsluttede dette regnskab ved at overføre vedtagne bevillinger på i alt 338,6 mio. EUR fra andre budgetkonti.

5. GENNEMFØRELSE AF FORMÅLSBESTEMTE INDTÆGTER

5.1. Formålsbestemte indtægter til EGFL

De formålsbestemte indtægter, der faktisk blev fremført fra 2010 til 2011, androg 905,1 mio. EUR og er fuldt ud anvendt til at finansiere udgifter i regnskabsåret 2011 iht. artikel 10 i finansforordningen. Dette beløb omfattede udgifter på 403,6 mio. EUR til producentorganisationernes driftsfonde og udgifter på 501,5 mio. EUR til enkeltbetalingsordningen.

Hvad de i 2011 indbetalte formålsbestemte indtægter angår, fremgår det af bilag 4, at disse indtægter androg 666,8 mio. EUR, og at de stammede fra følgende:

– Korrektioner som følge af proceduren for den efterprøvende regnskabsafslutning på i alt ca. 467,3 mio. EUR

– Indtægter fra uregelmæssigheder på i alt ca. 177,6 mio. EUR

– Indbetalte mælkeafgiftsbeløb på i alt ca. 21,9 mio. EUR.

En del af de formålsbestemte indtægter i 2011 på i alt 225,3 mio. EUR blev anvendt til at dække udgifterne i det pågældende år til frugt- og grøntsagssektoren.

Det resterende beløb vedrørende formålsbestemte indtægter i 2011 på i alt 441,5 mio. EUR blev automatisk fremført til budgettet for 2012 til finansiering af behovene i 2012.

Nærmere oplysninger herom kan ses i bilag 4-I og 4-II.

5.2. Formålsbestemte indtægter fra de midlertidige omstruktureringsafgifter for sukker

I overensstemmelse med lovgivningen er der ikke blevet opkrævet nogen nye midlertidige omstruktureringsafgifter fra medlemsstaterne siden november 2009. Derfor svarer de samlede formålsbestemte indtægter, der er til rådighed til støtte via Sukkeromstruktureringsfonden, til beløbet 1 044,8 mio. EUR, der blev fremført fra 2010-budgettet. Efter at have tilbagebetalt medlemsstaterne et beløb på 187,9 mio. EUR for udgifter til støtte under Sukkeromstruktureringsfonden (jf. punkt 5.3 nedenfor) vil saldoen på ca. 856,8 mio. EUR blive fremført til regnskabsåret 2012 og skal efter planen finansiere støtten under Sukkeromstruktureringsfonden i 2012.

Nærmere oplysninger herom kan ses i bilag 4-I og 4-II.

5.3. Sukkeromstruktureringsfonden

Refusionerne til medlemsstaterne for betalinger til omstruktureringsstøtte, diversificeringsstøtte eller støtte til sukkerraffinering udgjorde 187,9 mio. EUR. Støtten blev udbetalt til medlemsstaterne fra de formålsbestemte indtægter på 1 044,8 EUR nævnt under punkt 5.2 ovenfor.

Nærmere oplysninger herom kan ses i bilag 3.

6. FORDELING EFTER UDGIFTSTYPE

EGFL's samlede udgifter er på 43 970,1 mio. EUR (ekskl. Sukkeromstruktureringsfonden). I det følgende er disse udgifter blevet opdelt på de vigtigste kategorier med den procentsats, de tegner sig for af EGFL's samlede udgifter i 2011:

Oplagring

Udgifter til oplagring androg -194,6 mio. EUR. Dette negative beløb er udtryk for den gevinst, der blev opnået på budgettet for 2011 – hovedsagelig som følge af, at man fik afsat korn, smør og skummetmælkspulver fra offentlige interventionslagre til gennemsnitspriser, der var højere end opkøbspriserne. (Nærmere oplysninger herom fremgår af punkt 4.1.2 ovenfor).

Eksportrestitution

Udgifterne til eksportrestitutioner androg 179,4 mio. EUR eller 0,4 % af de samlede udgifter og vedrørte primært oksekød, fjerkrækød, svinekød, mejeriprodukter og ikke-bilag 1-produkter.

Andre markedsforanstaltninger

Ud over oplagring og eksportrestitutioner androg udgifterne til andre markedsforanstaltninger 3 428,3 mio. EUR eller 7,8 % af årets samlede udgifter. Denne kategori omfatter udgifter, der hovedsagelig vedrører korn, fødevareprogrammer, frugt og grøntsager, vin, mælk og mejeriprodukter samt okse- og svinekød. Disse udgifter omfatter andre mindre beløb og korrektioner, der stammer fra regnskabsafslutningen.

Direkte betalinger

Udgifterne til direkte betalinger udgjorde 40 178 mio. EUR eller 91,4 % af de samlede udgifter.

Direkte udgifter under central forvaltning

Disse udgifter, der androg 385,6 mio. EUR eller 0,9 %, blev afholdt direkte af Kommissionen og dækkede for det meste udgifterne til veterinær- og plantesundhedsforanstaltninger samt landøkonomisk bogføring og information om den fælles landbrugspolitik.

Udvikling af landdistrikter under garantisektionen af den tidligere EUGFL

Der findes ikke længere forpligtelsesbevillinger for disse programmer under garantisektionen af den tidligere EUGFL. Medlemsstaterne afslutter nu disse programmer, og de inddriver uretmæssigt udbetalte beløb. Det inddrevne slutbeløb i medfør af denne artikel androg -6,6 mio. EUR.

Udviklingen i denne fordeling efter udgiftstype i perioden 2006-2011 fremgår af bilag 6.

[1] Denne procedure er beskrevet i bilag 1.

[2] Disse beløb er ikke opført på budgettets indtægtsposter (artikel 670 for formålsbestemte indtægter til EGFL), men de er nævnt i budgetanmærkningerne til denne artikel.

[3] Disse beløb er ikke opført på budgettets indtægtsposter (artikel 680 for de midlertidige omstruktureringsafgifter for sukker), men de er nævnt i budgetanmærkningerne til denne artikel.

[4] p.m.: "pour mémoire".

[5] EUT L 209 af 11.8.2005, s. 1.

[6] Disse månedlige udgiftsanmeldelser fremsendes af medlemsstaterne sammen med anmeldelsen den 10. i måned N+1.

[7] De detaljerede anmeldelser fremsendes hver måned af medlemsstaterne (i tabel 104) den 20. i måned N+1.